મનહર ગઢિયાની આ જ ફિતરત રહી છે. તેમણે જ્યારે પણ નાટકો બનાવ્યાં છે ત્યારે સંતોષકારક નાટક બનાવવાની કોશિશ કરી છે અને ક્લાસિક નાટક બનાવ્યાં છે. સોશ્યલ ગ્રુપ્સ અને ફૅમિલી-ગ્રુપ્સના સિક્યૉર બિઝનેસને તેમણે ક્યારેય નજર સામે રાખ્યો નથી. આ જ કારણે હંમેશાં કહેવાતું રહ્યું છે કે મનહર ગઢિયા ઍકર, ડિરેકર અને રાઇટરના પ્રોડ્યુસર છે જે ઑડિયન્સને નખશિખ કૃતિ આપે છે અને અત્યારના આ કમર્શિયલ પ્રોડક્શનના હાર્ડકોર પ્રોફેશનલ ટાઇમમાં કલાકારોને કલા પીરસવાનું સ્ટેજ આપે છે. મનહરભાઈ મૂળ તો ઍડ્વર્ટાઇઝિંગ એજન્સી અને જનસંપર્કના માણસ, પણ તેમને પ્રોડક્શનના આ બિઝનેસમાં લઈ આવવાનું કામ જો કોઈએ કર્યું હોય તો રાઇટર-ડિરેકટર નૌશિલ મહેતાએ કર્યું અને એ કામને મનહરભાઈએ બખૂબી આગળ ધપાવ્યું.